पूर्वी सिंहभूम के बहरागोड़ा थाना प्रभारी ईश्वर दयाल मुंडा ने इस पूरे मामले पर कहा कि हम किसी विवाह नहीं करा सकते. ये मेरा अधिकार नहीं है. लड़की अपने प्रेम संबंध का मामला लेकर आयी थी. हमने इसका संज्ञान लेते हुए दोनों को एक साथ थाने बुलाकर पूछताछ की. इसके बाद वे लड़ते झगड़ते थाने के बाहर चले गये. दूसरे दिन भी यही हुआ. इस दौरान लड़की अश्लील व अभद्र भाषा का प्रयोग कर रही थी. हमने लड़की से कहा है कि अगर उसे केस करना है तो वह सारी घटनाओं का जिक्र कर आवेदन हम आगे की कार्रवाई शुरू करेंगे. लेकिन वह केस न कर शादी करा देने की बात कहती रही. इस मामले में अगर हमें कोई आवेदन प्राप्त होता है तो हम जरूर आगे की कार्रवाई करेंगे. इसके बाद भी हमने लड़की को फोन किया लेकिन उन्होंने फोन रिसीव नहीं किया. वहीं दूसरी तरफ जब आरोपी का पक्ष जानने के लिए लड़के को फोन किया गया तो उसने भी कॉल रिसीव नहीं किया.